**Zápisnica z rokovania poslancov OcZ dňa 8.6.2018**

**Prítomní :** Podľa prezenčnej listiny

**Program :**

**1. Otvorenie zasadnutia**

**2. Určenie zapisovateľa overovateľov zápisnice**

**3. Voľba návrhovej komisie**

**4. Kontrola uznesení**

**5. Záverečný účet obce za rok 2017**

**6. 1. úprava rozpočtu obce na rok 2018**

**7. Rôzne - Diskusia**

**8. Schválenie uznesenia**

**9. Ukončenie rokovania**

**K bodu 1.** Rokovanie poslancov OcZ otvoril starosta obce Ing. Peter Juríček. Privítal prítomných poslancov a oboznámil ich s programom rokovania. Starosta obce konštatoval, že je prítomných 7 poslancov a zasadnutie OcZ je uznášaniaschopné.

Prítomní : Mgr. Ľudmila Húsková, , Ing. Dana Kolláriková, Ing. Jaroslav Popelka, RNDr. Ladislav Pecho, Ján Brindza, Mgr. Martin Hurtiš, Štefan Beňadik.

 Prítomná kontrolórka obce Ing. Kamila Topoľská.

Ospravedlnení: Vladimír Medňanský, Jaroslav Špeťko

**K bodu 2. Určenie zapisovateľa overovateľov zápisnice**

Za zapisovateľku bola určená Eva Mjartanová

Za overovateľov zápisnice – Ján Brindza

 RNDr. Ladislav Pecho

**K bodu 3. Voľba návrhovej komisie**

 predseda : Mgr. Ľudmila Húsková

 člen : Štefan Beňadik

 člen : Ing. Jaroslav Popelka

 **Bolo prijaté uznesenie 1/6/2018 7/0/0**

**K bodu 4. Kontrola uznesení.**

K termínu konania OcZ sú aktuálne uznesenia :

- Uznesenie č. 10/4/2018, ktoré ukladá zapracovať náklady na výrobu 500 ks magnetiek do rozpočtu obce. Uznesenie bolo splnené.

- Uznesenie č. 16/4/2018 , ktoré uložilo O c Ú požiadať ÚVZ pracovisko Bojnice o vykonanie kontrolného merania hladiny, hluku v prevádzke spoločnosti EKOSYSTÉMY HBP a. s. Prievidza . Uznesenie nie je splnené. V sledovanom období spoločnosť nevykonávala práce ,

ktoré by umožnili uskutočniť merania. Po konzultácii s konateľom spoločnosti p. Klopanom došlo k značnému zníženiu hluku .

Túto skutočnosť potvrdila poslankyňa Ing. Kolláriková, ktorá býva v bezprostrednej blízkosti areálu spoločnosti EKOSYSTÉMY HBP a. s.

-Uznesenie 17/4/2018 , ktoré ukladalo športovej a stavebnej komisii predložiť počet a miesto

výmeny lavičiek v areáli TJ Baník Sebedražie a návrh na rekonštrukciu prístrešku, ktorý zastrešuje plochu na varenie gulášu a iného občerstvenia.

Uznesenie nesplnené. Komisie sa nedokázali zjednotiť na stanovisku, aký druh lavičiek by sa použil. Taktiež bude potrebné vyčísliť predbežné náklady na realizáciu prístreška na varenie gulášu a výmeny lavičiek. Prebieha vypracovanie vizualizácie prístrešku a určenie nákladov na jeho realizáciu. Je potrebné aj určiť dátum realizácie, vzhľadom na plánované akcie.

 Poslanci sa po dlhšie trvajúcej diskusii zhodli, že do 30.7.2018 by mal byť predložený uvedený návrh. Celá realizácia výmeny lavičiek a zhotovenie prístrešku na varenie gulášu by sa mala uskutočniť do 30.8.2018.

Starosta obce informoval o priebehu spracovania inventarizácie majetku obce, ktoré bude spracované do 30.6.2018. Je to náročná úloha nakoľko pozemkovými úpravami sa zmenili

čísla parciel, výmera pozemkov ako aj ich hodnota. To sa prácne zapracováva do zoznamu majetku obce.

**K bodu 5. – Záverečný účet obce za rok 2017.**

 Materiál dostali poslanci v elektronickej podobe 15 dní pred rokovaním OcZ. Záverečný účet obce bol zverejnený na webovej stránke obce ako aj na informačnej tabuli obce.

Do termínu rokovania OcZ neboli doručené žiadne pripomienky k záverečnému účtu obce.

Starosta obce stručne oboznámil poslancov s jednotlivými kapitolami záverečného účtu obce.

Požiadal o stanovisko HK obce. Hlavná kontrolórka obce podrobne informovala o záverečnom účte obce. Podrobne zhodnotila jednotlivé položky a odporučila ho schváliť. Uvedený dokument spĺňa všetky zákonné náležitosti . Boli dodržané všetky zákonné predpisy. Odporučila uvedený dokument schváliť audítorom do konca roka 2018.

Diskusia : RNDr. Pecho za finančnú komisiu odporučil schváliť záverečný účet obce.

 **Bolo prijaté uznesenie 2/6/2018 7/0/0**

**K bodu 6. - 1. úprava rozpočtu obce na rok 2018**

 Starosta obce predložil poslancom návrh na 1. úpravu rozpočtu obce na rok 2018. Informoval, že do návrhu boli premietnuté všetky požiadavky na zmeny rozpočtu ako aj skutočné náklady na realizáciu investičných zámerov, ktoré boli dosiahnuté verejným obstarávaním. Osobitne poukázal na položky kde došlo, alebo dôjde ku zmene ich plnenia.

- Mgr. Húsková požiadala navýšiť položku bežné výdavky – Cintorín o 1000,- eur , ktoré by boli použité na novú informačnú tabuľu nachádzajúcu sa v Dome smútku. Prisľúbila pomoc pri výbere zhotoviteľa.

Starosta pri tejto požiadavke informoval, že pre zlepšenie orientácie v areáli cintorína budú namontované nové informačné tabule v sume 1000,- eur . Aj tento náklad bude zapracovaný do zmeny rozpočtu obce.

**Kapitálové príjmy** budú navýšené v položke granty a transfery o sumu 25 000,- zo Slovenského futbalového zväzu a o 2700,- eur pre ZŠ získané v súťaži Dometos.

**Kapitálové výdavky –** nárast o 93 450,- eur.

a)Verejná správa nárast 15000,- budú použité na realizáciu kamerového systému.

Kompostéry pokles – 4000,- eur, obec už neplánuje nakupovať ďalšie kompostéry.

b) Rozvoj bývania – nárast 22 000,- Plánovaná plynofikácia kotolní v obecných nájomných bytových domoch č. 495,496, kde budú realizované 2 plynové kotolne, čo by malo priniesť úsporu nákladov na kúrenie a TÚV.

c) TJ a šport - nárast 4 000,- eur na nákup traktorovej kosačky

pokles 3000,- eur projekt rekonštrukcie staré šatne v areáli TJ Baník.

Nárast 7000,- eur na odvodnenie hracej plochy v areáli TJ Baník. Celková cena na uvedený projekt bude 54 000,- eur a zhotoviteľom bude spoločnosť Ducomont, ktorá vyhrala verejnú súťaž z najlacnejšou ponukou.

d) Ostatné služby – náklad na realizáciu magnetiek, MŠ detské ihrisko , ktoré bolo realizované v roku 2017 ale ešte do fakturované v tomto roku 3200,- eur.

e) ZŠ položka oprava objektov náklad 300,- eur , ktoré boli použité na elektrického hlásnika na vchodové dvere.

f) Sociálna oblasť – nárast 600,- eur , ktoré budú použité na chod klubu dôchodcov.

**Bežne príjmy -** úbytok 2400,- eur čo bolo spôsobené poklesom výberu poplatku za vývoz KO.

Predložený návrh na 1. zmenu rozpočtu, po doplnení o vznesené požiadavky, poslanci po krátkej diskusii schválili. Zmeny budú zapracované do rozpočtu tak, ako to ukladá zákon.

 **Bolo prijaté uznesenie 3/6/2018 7/0/0**

**7. Rôzne – Diskusia**

**a)** Starosta obce informoval o splnení podmienok na odpredaj majetku obce. Je vypracovaný znalecký posudok, ktorý určil hodnotu odpredávaného obecného pozemku pre pána Lakotu a manželku, ktorý užívajú za svojou záhradou a majú ho aj ohradený. Tento stav bol spôsobený prekládkou potoka . Jedná sa o 125 m². Výdavky za znalecký posudok sú

vo výške 80,- eur, ktoré budú zapracované do ceny odpredávaného pozemku.

Cena odpredávaného pozemku a náklady za znalecký posudok sú 365,- eur.

Všetci prítomní poslanci odpredaj pozemku schválili.

 **Bolo prijaté uznesenie 4/6/2018 7/0/0**

**b)** Starosta obce predložil poslancom požiadavku p. Mariána Jambricha z ulice Cintorínska na preplatenie nákladov za zriadenie eklektického ohradníka proti divej zveri vo výške 104,80 eur.

Po krátkej diskusii s preplatením faktúry poslanci nesúhlasili, nakoľko sa jedná o ich súkromný majetok . Odporučili aby si uvedené náklady vymáhali od poľovníckeho združenia, nakoľko škodu na ich majetku spôsobuje divá zver. Tento problém musí riešiť poľovnícke združenie.

Starosta obce už niekoľko krát telefonicky informoval o uvedenej skutočnosti p. Oršulu, ktorý

má uvedený revír na starosti aby riešili voľný pohyb jeleňa. Ten oponoval tým , že ho nemôžu usmrtiť nakoľko je to chovný jedinec a je obdobie hájenia.

 **Bolo prijaté uznesenie 5/6/2018 7/0/0**

Diskusia :

- p. Brindza navrhol uspať jeleňa a previezť ho na miesto, kde by sa nezdržoval v blízkosti obytnej zóny.

- Ing. Kolláriková informovala, že uvedený jeleň bol videný aj na sídlisku Boriny, čo je už závažný problém. Je otázka času kedy príde k stretu s človekom.

OcÚ dostal za úlohu po obdržaní petície od občanov ulice Cintorínska doručiť ju na poľovnícke združenie s termínom do 15.6.2018.

 **Bolo prijaté uznesenie 6/6/2018 7/0/0**

**c)** Starosta obce predložil poslancom návrh na komunitný plán sociálnych služieb obce Sebedražie na obdobie 2018 – 20122. Povinnosť vypracovať komunitný plán ukladá obci zákon. Obec poskytuje opatrovateľskú službu pre občanov.

Komunitný plán sociálnych služieb obce Sebedražie na obdobie 2018 -2022 bol schválený

všetkými prítomnými poslancami.

 **Bolo prijaté uznesenie 7/6/2018 7/0/0**

obecného

**d)** Starosta obce predložil poslancom žiadosť pani Eleny Oršulovej na prenájom pozemku vo vlastníctve obce. Jedná sa o pozemok vo výmere 892 m² , ktorý má pani Oršulová ohradený aj ho užíva.

 Diskusia :

- Mgr Hurtiš sa spýtal, či by uvedený pozemok neodkúpila, bolo by to pre obec výhodnejšie.

Starosta obce informoval, že zrejme nemajú dosť finančných prostriedkov na jeho kúpu. Po diskusii sa poslanci zhodli na prenájme pozemku. Cena za prenájom bude určená znalcom a náklady za znalecký posudok bude uhrádzať žiadateľka o prenájom pozemku.

 **Bolo prijaté uznesenie 8/6/2018 7/0/0**

**e)** Starosta obce predložil žiadosť o sponzorský príspevok k vydaniu knihy „ Kamennými cestami I”. Autorom knihy je Peter Kováčik a Milan Gross.

Poslanci neschválili poskytnutie sponzorského príspevku k vydaniu uvedenej knihy.

 **Bolo prijaté uznesenie 9/6/2018 7/0/0**

**f)** Starosta obce informoval poslancov, že úrad vlády SR neschválil poskytnutie dotácie na realizáciu „ Futbalovo – volejbalového ihriska ” na sídlisku Boriny .

Informáciu zobrali poslanci na vedomie.

 **Bolo prijaté uznesenie 10/6/2018 7/0/0**

**g)** Starosta obce predložil poslancom žiadosť p. Márie Svitkovej zastúpenej JUDr.- Janou Ježíkovou na odpredaj pozemku vo vlastníctve obce. Jedná sa o obecný pozemok, ktorý užíva neoprávnene pani Svitková. Až pozemkové úpravy ukázali, že jej pozemok nepatrí. Jeho odpredajom by došlo k znehodnoteniu susedného pozemku, ktorý sa bude predávať ako stavebný. Pozemok sa nedá nadobudnúť ani vydržaním, nakoľko tento stav vznikol v roku 2015. K uvedenej časti pozemku nemajú žiadne vlastnícke právo .V platnom UP obce sú pozemky v lokalite Dúbravka určené ako stavebné pozemky. Je prioritou poslancov zabezpečiť podmienky pre IBV v obci.

O tejto požiadavke už obecné zastupiteľstvo rokovalo a nesúhlasilo s odpredajom. Teraz žiada odkúpiť celý pozemok, nielen tú časť čo má ohradenú a užíva. Poslanci neschvaľujú odpredaj

pozemku a požadujú odstrániť jestvujúce oplotenie na obecnom pozemku. Pani Svitková už raz bola vyzvaná odstrániť oplotenie, ale doposiaľ tak neučinila . Termín na odstránenie oplotenia z obecného pozemku určili do 31.12.2018.

Obecný úrad dostal za úlohu do 31.7.2018 informovať o tejto skutočnosti žiadateľa o kúpu pozemku p. Svitkovú.

 **Bolo prijaté uznesenie 11/6/2018 7/0/0**

**h)** Starosta obce predložil žiadosť Andrei Kotríkovej o poskytnutie jednorazovej finančnej výpomoci na preklenutie nepriaznivej finančnej situácie po tragickom úmrtí jej manžela Mariana Kotríka.

Mgr. Húsková ako predsedníčka sociálnej komisie navrhla poskytnúť sociálnu výpomoc vo výške 600,- eur.

Starosta nechal o predloženom návrhu hlasovať. S uvedeným návrhom súhlasili všetci poslanci.

 **Bolo prijaté uznesenie 12/6/2018 7/0/0**

**ch)** Starosta obce informoval poslancov o žiadosti pána Jána Tomíka na prenájom obecného

pozemku, ktorý sa nachádza oproti jeho nehnuteľnosti. Pozemok by slúžil na parkovanie

áut. S prenájmom poslanci nesúhlasili, nakoľko sa jedná o verejné priestranstvo a parkujú tam aj ostatní občania. Keby ho prenajali jednej osobe mohlo by to spôsobovať problém.

 **Bolo prijaté uznesenie 13/6/2018 7/0/0**

**i)** Starosta obce informoval , že v mesiaci jún by sa mal uskutočniť festival„ Hudba bez hraníc” v družobnej obci Dolní Studénky. Presný termín ešte nevieme. Bolo by dobré keby sa festivalu, okrem dychovej kapely, zúčastnili aj zástupcovia obce. Zatiaľ nebola doručená oficiálna pozvánka. Uvedené zobrali poslanci na vedomie.

**j)** Starosta obce informoval o pripravovaných  Hornonitrianskych folklórnych slávnostiach, kde bude prezentovaná tradičná kuchyňa Hornej Nitry. Našu obec bude reprezentovať pani poslankyňa Ing. Kolláriková a pani Ing. Z. Medňanská. Náklady spojené s účasťou na slávnostiach im budú uhradené.

Ing. Kolláriková informovala, že na slávnostiach prezentuje obec Sebedražie špecialitou „babka vo fazuli“.

Všetky ingrediencie si musí doma predvariť, pripraviť babky. Predvarené jedlo prenesú a tam už dokončujú.

Požiadala o 3 ks fľašiek Sebedražská borovička, ktorá slúži na ponúknutie pri ochutnávke jedla. Festival sa uskutoční v dňoch 22. – 23.6.2018 v Lesoparku Prievidza.

 **Bolo prijaté uznesenie 14/6/2018 7/0/0**

**Diskusia :**

**1).**

Štefan Beňadik upozornil, že v potoku za jeho domom tiekla nárazová voda, bola zvýšená hladina potoka. Mal obavy čí nevypúšťali rybníky.

Starosta obce uviedol, že to bolo zapríčinené zvýšenými zrážkami v obi Cigeľ. Pripomenul tiež, že v týchto dňoch bola realizovaná prekládka potoka, čo mohlo taktiež zapríčiniť tento stav. V budúcnosti treba informovať o takejto situácii hneď, po týždni ťažko zistiť príčinu.

**2).**

Mgr. Húsková informovala o sťažnostiach občanov na prevádzku miestneho rozhlasu, ktorý

slabo hrá a nerozumieť čo sa vysiela.

Starosta obce priznal problém s obecným rozhlasom. Uviedol, že tým že máme digitálnu ústredňu dochádza aj pri krátkodobých skratoch k vypnutiu ústredne. Skraty spôsobujú pripojovacie káble od starých reproduktorov. Tie majú vekom a poveternostnými podmienkami poškodenú izoláciu a preto dochádza k poruchám. Bude potrebné celú sieť reproduktorov skontrolovať a poškodené káble vymeniť. To by malo prispieť k náprave do doby, kedy obec zabezpečí celkovú modernizáciu verejného rozhlasu v obci.

**3).**

Ing. Kolláriková apelovala na starostu obce, že aj napriek neschválenej dotácii od štátu na realizáciu multifunkčného ihriska na sídlisku Boriny, by sme mali pokračovať v úsilí na jeho realizáciu. Na sídlisku Boriny sa nachádza veľa detí a bolo by vhodné vybudovať pre nich ihrisko.

Starosta obce súhlasil s jej požiadavkou. Informoval, že prebieha stavebné konania, ale nateraz bolo pozastavené z dôvodu neposkytnutia dotácie zo štátneho rozpočtu. Ak sa poslanci dohodnú na nejakej variante ihriska, bez dotácie, môže nechať vypracovať projektovú dokumentáciu aj s cenou a predložiť ju do plánu na realizáciu.

Potom p. Kolláriková upozornila na nebezpečný stav jestvujúceho detského ihriska na sídlisku Boriny.

 Starosta obce reagoval, že už sa pracuje na odstránení nedostatkov tak, aby bolo vyhovujúce. **4).**

Mgr. Húskova upozornila na preplnenosť kultúrneho domu. Riešením by bolo vybudovanie

telocvične. Informovala o možnosti vybudovania telocvične s nákladom cca 200 000,- eur.

V iných obciach už boli realizované takéto telocvične.

Stavebná komisia v spolupráci s kultúrnou komisiou dostali za úlohu tieto informácie preveriť a navrhnúť nejakú variantu telocvične.

**5).**

RNDr. Ladislav Pecho oznámil , že v čase keď je plánované augustové zasadnutie OcZ

nebude prítomný z dôvodu čerpania dovolenky. Taktiež hlavná kontrolórka obce v tom čase

bude čerpať dovolenku.

Starosta obce navrhol, zmeniť termín zastupiteľstva na prvý týždeň mesiaca september. Po telefonickom preverení účasti, bude stanovený vhodný termín zasadnutia.

**6).**

Starosta obce informoval o skutočnosti, že výberové konanie na realizáciu závlahového a drenážneho systému hracej plochy futbalového ihriska vyhrala spoločnosť Ducomont, ktorá ponúkla najvýhodnejšie podmienky. Zmluva bude podpísaná keď sa starosta obce vráti z dovolenky.

Uvedené zobrali poslanci na vedomie.

**7).**

Mgr. Hurtiš sa informoval v akom štádiu rozpracovanosti je inštalácia kamerového systému v obci.

Starosta obce informoval, že v týchto dňoch sa začalo s jeho realizáciou.

- Ďalej sa informoval v akom stave je odkanalizovanie lokality Dúbravka, ktorá bude

slúžiť na stavebné pozemky.

Starosta obce informoval, že do 30.6.2018 bude dokončená projektová dokumentácia a následne sa bude realizovať stavebné konanie. Odkanalizovanie bude realizované v rámci stavby odkanalizovania obce Sebedražie.

**-** Mgr**.** Hurtiš upozornil na vystúpenie Doc. Jozefa Božíka primátora mesta Partizánske , ktoré odznelo pri rokovaní TSK dňa 12.4.2018 . Poukázal na nepriaznivý vplyv spoločnosti SE elektráreň Nováky na životné prostredie a celkový zdravotný stav obyvateľstva v našom regióne, kde je omnoho vyššia chorobnosť obyvateľstva onkologickými chorobami a alergiami. Podľa jeho vystúpenia ENO Zemianske Kostoľany vypúšťali rakovinotvorné látky vo veľkej koncentrácii do ovzdušia. Požiadal Úrad zdravotníctva o stanovisko k danej problematike.

Mgr. Hurtiš požiadal starostu obce o zaslanie listu p. primátorovi mesta Partizánske Doc. Jozefovi Božikovi, v ktorom by podporil  jeho snahu o zlepšenie životného prostredia v našom regióne.

 **Bolo prijaté uznesenie 15/6/2018 6/0/1**

**K bodu 8. - Schválenie uznesenia**

Starosta obce vyzval predsedníčku návrhovej komisie Mgr. Ľudmilu Húskovu, aby prečítala prijaté uznesenia. K prijatým uzneseniam neboli prítomnými poslancami OcZ vznesené žiadne námietky ani výhrady.

Uznesenia boli schválené všetkými prítomnými poslancami OcZ. **7/0/0**

**K bodu 9. Ukončenie rokovania**

Starosta obce po vyčerpaní všetkých bodov programu poďakoval prítomným poslancom za účasť a zasadnutie obecného zastupiteľstva ukončil.

V Sebedraží dňa 8.6.2018

Zapísala Eva Mjartanová

S obsahom zápisnice súhlasím

 za overovateľov zápisnice :

 Ján Brindza ........................................

 RNDr Ladislav Pecho .......................................

 **Ing. Peter Juríček**

starosta obce

.